Pitopalvelu Jyväskylä, Korpilahti | Maukkaita makuja
Raikkaita ja maukkaita makuja
Juhla- ja pitopalvelua pieniin ja suuriin tilaisuuksiin
Maistuvaa luomu-, koti- ja lähiruokaa
R-Ruoka tarjoaa pienen keittiön juhla- ja pitopalvelua Jyväskylän Korpilahdella. Sydämenasia ruokatarjoilussa ovat laadukkaat raaka-aineet, joista asiakkaan toiveen mukaan syntyy kotiruokaa. Kaiken kruunaa henkilökohtainen palvelu. R-Ruoka tarjoaa syötävää aina pop up -tapahtumista isojen joukkojen peijaisiin.
Hyvää ruokaa yli 25 vuoden kokemuksella
Hyvä ruoka paitsi täyttää vatsan, saa myös ihmisen onnelliseksi. Tähän on R-Ruuassa tultu elämänkokemuksen myötä: yritys on perustettu vuonna 1993, mutta Ritva Rahikkalalla on alan kokemusta vieläkin pidemmältä ajalta.
Laadukasta lähiruokaa paikallisista raaka-aineista
Paikallinen ruoka syntyy paikallisista aineksista. Viljat tulevat Rutalahden Myllyltä, kalat nostetaan Järvi-Suomen vesistä, lihat taas tulevat lähilaitumien kasvateista, esimerkkeinä Syrjälän tilan lihat ja Karisalmen luomulihat. Vihanneksia, juureksia ja yrttejä tarjoaa yrittäjän oma ryytimaa. Lähimetsien suojasta saadaan sienet, marjat, ketunleivät ja paljon muutakin superruokaa. Kaikki leivonnaiset, myös ruisleivät, paistuvat pienen keittiön omassa uunissa.
Tuotteistaan yritys tunnetaan. R-Ruuan Ritva sanoo, että yksinkertainen on usein kaksinkertaista: kun ostaa raaka-aineet mahdollisimman läheltä, tukee paikallisia yrittäjiä sekä välttää luontoa kuormittavia ja ruuan laatua heikentäviä pitkiä kuljetusmatkoja. Lähiruoka on tuoretta ja säilöntäaineetonta. Siinä satokauden herkut pääsevät loistamaan. Puolivalmisteita tai eineksiä ruuanlaitossa ei suosita.
Hallussa ruokatrendit ja -traditiot
R-Ruuan pop up -ruokapalvelut toritapahtumissa ovat niin tätä päivää, mutta yrittäjä tuntee myös Suomen ruokahistorian ja viimeistelee merkkipäiväsi sen ansaitsemalla arvokkuudella.
R-Ruoka auttaa sinua toteuttamaan mieleisesi juhlat, jotta sinä voit keskittyä nauttimaan juhlatunnelmasta ja yksilöllisestä tarjoilusta. Pieni keittiö toimii aina asiakas edellä – asiakkaan toiveet ja ruokarajoitteet otetaan huomioon. Ota yhteyttä, kun tarvitset pito- ja juhlapalvelua!
Ota yhteyttä, niin sovitaan tarjoiluista
Voit soittaa tilauksesi ja noutaa sen sovittuna aikana. Vaihtoehtoisesti räätälöin sinulle sopivan palvelupaketin, johon voi tarvittaessa kuulua myös tarjoilevaa henkilökuntaa.
Jos sinulla on tarvetta kokoontumistilalle, yrityksen yhteydessä on tyylikäs olohuone 12 hengelle. Yhteistyökumppaneitani ovat kukka-alan ammattilainen Päivi Mörö sekä Muuramen hautaustoimisto Kannel. R-Ruoka on Eviran alla toimiva täydet Oivahymyt-yritys.